section_heading: Turneja
paragraph_text: U lipnju 2008. članovi skupine izjavili su da će im se na koncertima pridružiti francuski gitarist Gildas Le Pape i basist Victor Brandt; ti su članovi upotpunili koncertnu postavu koju su uz Satyra i Frosta činili klavijaturistica Jonna Nikula i gitarist Azarak.<ref> Kako bi podržao The Age of Nero, Satyricon je održao tri koncerta u Indiji, a predgrupa mu je bila skupina Sahg.<ref> Od 12. do 15. studenoga grupa je nastupila u Stavangeru, Bergenu, Oslu i Trondheimu, a 19. studenoga krenula je na europsku turneju koja je počela u Rotterdamu, a održala se i u Francuskoj, Ujedinjenom Kraljevstvu, Belgiji, Švicarskoj, Italiji, Sloveniji, Hrvatskoj, Češkoj, Poljskoj i Njemačkoj; na toj su joj turneji predgrupe bile Evile i Zonaria.<ref><ref> U siječnju i veljači 2009. Satyricon je otišao na američku turneju s Cradle of Filthom, a naknadne je koncerte počeo održavati u Japanu i Australiji. Odden je napustio sastav krajem te godine i zamijenio ga je Brice Leclercq, bivši Dissectionov basist.